
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	                      Bucureşti, 21.06.2016 

       Pl-x 21/2014


     RAPORT SUPLIMENTAR
asupra propunerii legislative privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii
În temeiul dispoziţiilor art. 70 din Regulamentul Camerei Deputaţilor, republicat, cu modificări şi completări, Camera Deputaţilor a hotărât, în şedinţa din 4 martie 2015, retrimiterea la Comisia juridică, de disciplină şi imunităţi a  propunerii legislative privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii, în vederea examinării şi depunerii unui nou raport. Solicitarea a fost trimisă cu adresa                       nr. Pl-x 21/2014 din 4 martie 2015 şi a fost înregistrată sub nr.4c-11/82 din 9 martie 2015.

Senatul în calitate de primă Cameră sesizată a respins iniţiativa legislativă în şedinţa din 3 februarie 2014.
Potrivit prevederilor art. 75 din Constituţia României, republicată, şi ale art.92 alin. (9) pct. 1, din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

Consiliul Legislativ a avizat negativ iniţiativa legislativă prin avizul nr. 1092 din 7 octombrie 2014.

Guvernul, prin punctul de vedere transmis cu adresa nr. 290/DPSG din                  14 februarie 2014 precizează că nu susţine adoptarea iniţiativei legislative.

Comisia pentru muncă şi protecţie socială a avizat negativ propunerea legislativă în şedinţa din 25 februarie 2014.

Propunerea legislativă are ca obiect de reglementare stabilirea unor măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii.
În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au examinat această iniţiativă legislativă în şedinţa din  4 iunie 2014. În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, precum şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii.

În conformitate cu prevederile art. 61 din Regulamentul Camerei Deputaţilor, republicat, cu modificări şi completări, membrii Comisiei juridice au reexaminat această iniţiativă legislativă în şedinţa din 21 iunie 2016. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 

La dezbaterile din Comisie au participat doamna Gabriela Scutea – secretar de stat în cadrul Ministerului Justiţiei şi domnul Vasile Horga – iniţiator al propunerii legislative.
Membrii Comisiei juridice, de disciplină şi imunităţi au hotărât adoptarea propunerii legislative privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii, cu amendamentele admise care sunt redate în anexa I la prezentul raport. Amendamentele respinse sunt redate în anexa II.
În raport cu obiectul şi conţinutul său, propunerea legislativă face parte din categoria legilor ordinare. 

        PREŞEDINTE,                                         SECRETAR,           
             Bogdan Liviu CIUCĂ                                   Vasile VARGA

	Consilier parlamentar,

Roxana David




ANEXA I: AMENDAMENTE ADMISE

	Nr.  crt.
	Textul iniţiatorului
	Amendamente
	Motivare

	1. 
	Lege privind unele măsuri de efectuare a reţinerilor din veniturile obţinute de persoanele fizice din contracte privind raporturi de muncă, în baza unor titluri executorii


	Nemodificat
	

	2. 
	Art.1 Veniturile unei persoane fizice obţinute în baza unor contracte privind raporturi de muncă, pot fi executate silit, numai în baza unor sentinţe judecătoreşti investite cu formulă executorie, prin birourile executorilor judecătoreşti, în condiţiile legii.

	Art.1 - Veniturile persoanelor fizice, obţinute din contracte privind raporturi de muncă, pot fi executate silit prin reţinere la sursă în mod direct de către plătitorii acestor drepturi sau prin birourile executorilor, numai în baza unor titluri executorii sau titluri executorii notariale, în condiţiile legii.

Autor: deputat Ciprian Nica

	Reformularea cuprinde si veniturile pensionarilor, precum si alte sume.



	3. 
	Art.2 Executorii judecătoreşti sunt obligaţi să depună formalităţile de executare silită, numai la sediul persoanei juridice plătitoare de drepturi băneşti, pentru contracte privind raporturi de munca cu persoanele fizice.


	Art.2.-  (1) Executorii  sunt obligaţi să se asigure, pe tot parcursul executării, că acelaşi titlu executoriu, nu este pus în executare atât la locul de muncă şi/sau de plată al debitorului, cât şi la conturile sale bancare. 
(2) Veniturile obţinute de debitori, altele decât cele stabilite potrivit art.1, nu intra sub incidenţa alin.(1).  

Autori: deputaţi Ioan Cupşa, Vasile Varga, Paul Dumbrăvanu, Vasile Horga


	Se stabileşte modalitatea prin care executorii pot evita executarea multipla a sumelor cuprinse in titlul executor.



	4. 
	Art.3 În măsura în care, persoanele fizice debitoare, nu obţin venituri din contracte privind raporturi de muncă cu o persoană juridică sau obţin şi alte venituri decât cele din contracte privind raporturi de muncă, executarea silită poate fi extinsă şi la conturile bancare ale acestora, dar numai pentru alte venituri decât cele obţinute din raporturile de muncă.


	Art. 3. – Se elimină.

Autori: deputaţi Ioan Cupşa, Vasile Varga, Paul Dumbrăvanu, Vasile Horga


	Prevederile prezentului articol au fost preluate la art.2.



	5. 
	Art.4 Reţinerile din veniturile persoanelor fizice obţinute din contracte privind raporturi de muncă, efectuate în baza unui titlu executoriu potrivit art.1, se fac de către persoanele juridice de la care acestea obţin venituri.
	Art. 3.- Veniturile debitorilor prevăzute la art.1, virate în conturile lor bancare, de către plătitorii acestor drepturi, după efectuarea reţinerilor din acestea în baza unui titlu executoriu, potrivit legii, nu mai pot face obiectul nici unei alte reţineri ulterioare, sub nici un motiv.

Autori: deputaţi Ioan Cupşa, Vasile Varga, Paul Dumbrăvanu, Vasile Horga


	Evita reţineri multiple din veniturile obţinute de persoanele fizice.



	6. 
	
	Art.4. - Executorii sunt obligaţi să se asigure atunci când extind executarea silită la conturile bancare ale persoanelor fizice debitoare, că sumele pentru care se solicită executarea nu sunt dintre cele prevăzute la art.1, iar acestea nu au mai făcut obiectul unor alte executări silite anterioare.  
Autori: deputaţi Ioan Cupşa, Vasile Varga, Paul Dumbrăvanu, Vasile Horga


	Stabileşte obligaţia executorilor în cazul extinderii executării şi la conturile bancare ale debitorilor.



	7. 
	Art.5 Sumele reţinute din veniturile persoanelor fizice în baza unui titlu executoriu, se virează de către persoana juridică plătitoare a unor astfel de drepturi băneşti, în contul bancar indicat de executorul judecătoresc în formalităţile de executare silită, cel mai târziu ziua următoare efectuării plaţii drepturilor rezultate din raporturile de munca.


	Art.5.-   Se elimină.

Autori: deputaţi Vasile Horga, Viorel Ştefan, Ioan Cupşa, Vasile Varga


	

	8. 
	Art.6 Conturile bancare deschise de persoanele fizice la bănci, sunt exceptate de la executarea silită, pentru sumele încasate în aceste conturi reprezentând venituri obţinute din contracte privind raporturi de muncă.


	Art.6. - Se elimină.
Autori: deputaţi Vasile Horga, Viorel Ştefan, Ioan Cupşa, Vasile Varga


	

	9. 
	Art.7 Persoanele juridice plătitoare de drepturi băneşti din contracte privind raporturi de muncă cu persoane fizice, sunt obligate ca, odată cu virarea restului de plată în conturile bancare ale persoanelor fizice, să comunice băncii la care titularul de venituri obţinute din raporturi de munca îşi are deschis contul bancar în care încasează astfel de venituri, suma totală a veniturilor obţinute de titularul contului din contracte privind raporturi de munca, suma reţinută în baza titlului executoriu, precum şi, restul de plată pentru care s-a făcut viramentul în contul bancar respectiv.


	Art.7. - Se elimină.

Autori: deputaţi Vasile Horga, Viorel Ştefan, Ioan Cupşa, Vasile Varga


	

	10. 
	
	Art.5. - Sumele reţinute din veniturile debitorilor în baza unui titlu executoriu, se virează, de către plătitorii  acestor venituri, titularului titlului executoriu sau în contul bancar indicat de executor, după caz, cel mai târziu în ziua următoare efectuării reţinerilor.      
Autori: deputaţi Ioan Cupşa, Vasile Varga, Paul Dumbrăvanu, Vasile Horga


	Stabileşte termenul în care se virează sumele reţinute în baza titlului executoriu.



	11. 
	Art.8 Unităţile bancare, sunt obligate să refuze executarea titlurilor depuse de birourile executorilor judecătoreşti, pentru sumele din conturile bancare ale persoanelor fizice reprezentând venituri încasate din contracte privind raporturi de muncă şi pentru care persoanele juridice plătitoare au comunicat datele, potrivit art.7 din lege.


	Art.8. - Se elimină.

Autori: deputaţi Vasile Horga, Viorel Ştefan, Ioan Cupşa, Vasile Varga


	Eliminarea are în vedere responsabilitatea executorilor privind executarea debitelor şi neimplicarea băncilor în probleme ce ţin de decizia de executare silită.



	12. 
	Art.9 Orice alte venituri încasate de persoanele fizice prin conturile bancare, cu excepţia veniturilor obţinute din contracte privind raporturi de munca cu o persoană juridică, pot face obiectul executărilor silite în baza unor titluri executorii.


	Art.9. - Se elimină.

Autori: deputaţi Vasile Horga, Viorel Ştefan, Ioan Cupşa, Vasile Varga


	Conţinutul a fost preluat de amendamentul de la art.3.



	13. 
	Art.10 La data intrării in vigoare a prezentei legi se abroga orice alte dispoziţii legale contrare privind punerea in aplicare a titlurilor executorii pentru reţinerea unor sume din veniturile persoanelor fizice obţinute din raporturi de munca in baza unor contracte încheiate cu persoane juridice.
	Art.10. - Se elimină.

Autori: deputaţi Vasile Horga, Viorel Ştefan, Ioan Cupşa, Vasile Varga


	

	14. 
	
	Art.6.-  Constituie abatere disciplinară reţinerea unor părţi mai mari decât cele prevăzute de lege ori a unor sume mai mari decât cele prevăzute în titlul executoriu sau reţinerea din conturile bancare ale debitorilor, din  sumele virate în aceste conturi, prevăzute  la art.1 şi care au făcut deja obiectul unei executări silite anterioare, indiferent de motivul în baza căruia se fac aceste reţineri. 

Autori: deputaţi Ioan Cupşa, Vasile Varga, Paul Dumbrăvanu, Vasile Horga   
	Se stabileşte sancţiunea privind reţinerea abuziva din drepturile băneşti privind raporturi de munca.




ANEXA II: AMENDAMENTE RESPINSE

	Nr. crt.
	Textul iniţiatorului
	Amendamente

(autor amendamente)
	Motivare

1.argumente pentru susţinere

2.argumente pentru respingere
	Cameră Decizională

	1. 
	Art.1 Veniturile unei persoane fizice obţinute în baza unor contracte privind raporturi de muncă, pot fi executate silit, numai în baza unor sentinţe judecătoreşti investite cu formulă executorie, prin birourile executorilor judecătoreşti, în condiţiile legii.

	Art.1.- Veniturile persoanelor fizice obţinute din contracte privind raporturi de muncă, pot fi executate silit prin reţinere la sursă în mod direct de către plătitorii acestor drepturi sau prin birourile executorilor, numai în baza unor titluri executorii, în condiţiile legii.
Autori: deputaţi Vasile Horga, Viorel Ştefan

Sau

Art. 1.- Salariile şi alte venituri periodice realizate din muncă, pensiile acordate în cadrul asigurărilor sociale, precum şi alte sume ce se plătesc periodic debitorului şi sunt destinate asigurării mijloacelor de existenţă ale acestuia, pot fi poprite numai în baza unor titluri executorii, în condiţiile legii, fie prin reţinere la sursă  la locul de muncă şi/sau de plată al debitorului, fie prin reţinere din conturile sale bancare.

Autori: deputaţi Ioan Cupşa, Vasile Varga
	
	Camera Deputaţilor

	2. 
	Art.2 Executorii judecătoreşti sunt obligaţi să depună formalităţile de executare silită, numai la sediul persoanei juridice plătitoare de drepturi băneşti, pentru contracte privind raporturi de munca cu persoanele fizice.


	Art. 2. - Executorii sunt obligaţi să depună  formalităţile de executare pentru debitele unei persoane fizice, aflate în raporturi de muncă pe bază de contract, numai la sediul plătitorilor unor astfel de drepturi. 
Autori: deputaţi Vasile Horga, Viorel Ştefan


	1.Formularea amendamentului are în vedere evitarea executării simultane a veniturilor din muncă atât prin reţinerea la sursă, cât şi prin reţinerea din conturile bancare în care se virează restul de plată.

2.amendamentul a fost respins prin vot.


	Camera Deputaţilor

	3. 
	Art.3 În măsura în care, persoanele fizice debitoare, nu obţin venituri din contracte privind raporturi de muncă cu o persoană juridică sau obţin şi alte venituri decât cele din contracte privind raporturi de muncă, executarea silită poate fi extinsă şi la conturile bancare ale acestora, dar numai pentru alte venituri decât cele obţinute din raporturile de muncă.


	Art.3.-  Prin excepţie de la art.2, executorii pot extinde executarea silită şi la conturile bancare ale persoanelor fizice debitoare, dar numai pentru alte venituri obţinute în afara celor din contracte privind raporturi de muncă.
Autori: deputaţi Vasile Horga, Viorel Ştefan


	1.Se creează posibilitatea executării altor sume aflate în conturile bancare ale debitorilor, în afara celor din raporturi de muncă.

2.amendamentul a fost respins prin vot.


	Camera Deputaţilor

	4. 
	Art.4 Reţinerile din veniturile persoanelor fizice obţinute din contracte privind raporturi de muncă, efectuate în baza unui titlu executoriu potrivit art.1, se fac de către persoanele juridice de la care acestea obţin venituri.
	Art.4.- Sumele rezultate din raporturi de muncă, virate în conturile bancare ale persoanelor fizice debitoare, de către plătitorii drepturilor băneşti după efectuarea reţinerilor din acestea a debitelor în baza titlurilor executorii, nu mai pot face, sub nici un motiv, obiectul nici unei alte reţineri ulterioare.

Autori: deputaţi Vasile Horga, Viorel Ştefan
	1.Se stabileşte interdicţia executării multiple a drepturilor băneşti ale debitorilor.

2.amendamentul a fost respins prin vot.


	Camera Deputaţilor

	5. 
	
	După articolul 4 se introduce un nou articol, art. 41 cu următorul cuprins:

Art.41. - Executorii sunt obligaţi, sub sancţiunea legii, să se asigure atunci când extind executarea silită la conturile bancare ale persoanelor fizice debitoare, care obţin venituri din contracte privind raporturi de muncă, ca sumele pentru care se dispune executarea silită asupra conturilor bancare, nu au făcut anterior obiectul unei alte executări silite. 

Autori: deputaţi Vasile Horga, Viorel Ştefan


	1.Amendamentul stabileşte responsabilitatea privind executarea multiplă a drepturilor băneşti din raporturi de muncă a debitorilor în sarcina executorilor judecătoreşti.

2.amendamentul a fost respins prin vot.


	Camera Deputaţilor

	6. 
	
	Se introduce un articol nou cu următorul cuprins:

Art.42        Sumele reţinute din veniturile persoanelor fizice debitoare în baza unui titlu executoriu, se virează de către plătitorii care au efectuat reţinerile, titularului titlului executoriu sau în contul bancar indicat de executor, după caz, cel mai târziu în ziua următoare efectuării plaţii drepturilor rezultate din raporturile de muncă.

Autori: deputaţi Vasile Horga, Viorel Ştefan

	1.Amendamentul preia principalele prevederi sintetizate ale art.5, 6 şi 7.

2.amendamentul a fost respins prin vot.


	Camera Deputaţilor

	7. 
	
	Se introduce un articol nou, având următorul conţinut:

Art.43.- Constituie infracţiune şi se pedepseşte potrivit legii penale, reţinerea din drepturile băneşti obţinute din raporturi de muncă ale persoanelor fizice debitoare, a unor sume rezultate prin aplicarea unor parţi mai mari decât cele prevăzute de lege ori cuprinse în titlul executoriu sau reţinerea din conturile bancare ale debitorilor, a unor sume care au făcut deja obiectul unei reţineri anterioare în baza unui titlu executoriu şi care au rezultat din raporturi de muncă, indiferent de motivul în baza căruia se fac aceste reţineri. Acţiunea penală se pune în mişcare din oficiu sau la plângerea prealabilă a părţii vătămate în drepturile sale. 


	1.Se stabileşte sancţiunea privind reţinerea abuziva din drepturile băneşti privind raporturi de munca.

2.amendamentul a fost respins prin vot.


	Camera Deputaţilor

	8. 
	
	Se introduce un articol nou, având următorul conţinut:

Art.44.- Prezenta lege completează cadrul juridic existent la data intrării ei în vigoare.

Autori: deputaţi Vasile Horga, Viorel Ştefan
	1.Amendamentul stabileşte că legea completează lacunele existente în cadrul normativ în vigoare.

2.amendamentul a fost respins prin vot.


	Camera Deputaţilor

